钦定古今图书集成/历象汇编/庶征典/第161卷 > 《管窥辑要》 > 宋
## 钦定古今图书集成/历象汇编/庶征典/第161卷 > 《管窥辑要》 > 宋

### 太祖建隆二年有铁随水流出

按《宋史太祖本纪》，“建隆二年秋七月，晋州神山县谷
水泛出铁，方圆二丈三尺，重七千斤。”

### 太宗至道二年镕银成山状

按《宋史太宗本纪》。不载　按《五行志》。至道二年二月。
桂阳监镕银。自涌成山峰状。

### 仁宗天圣元年获金铜象

按《宋史仁宗本纪》。不载　按五行志。天圣元年三月
庚辰。涪陵县相思寺夜有光。出阿育王塔之旧址。发
之。得金铜像三百二十七。

天圣五年获古钱。

按《宋史仁宗本纪》不载。　按《五行志》：“五年七月壬寅，
辽山县旧河凌地摧塔，获古钱一百四十六千五百
四十三文。”

### 庆历四年获金山

按《宋史仁宗本纪》不载。　按《五行志》，“庆历四年五月
乙亥，金谿县得生金山，重三百二十四两。”

### 神宗元丰六年获铜钱

按《宋史神宗本纪》不载。　按《五行志》：“元丰六年，南溪
县穿土得铜钱五万四千有奇。”

### 徽宗政和五年获生黄金

按《宋史徽宗本纪》不载。　按《五行志》：政和五年正月，
湖南提举常平刘钦言，“芦荻冲出生金，重九斤八两状类灵芝祥云，又淘得碎金四百七两有奇。十一月，
越州民拾生金，湟州丁羊谷金坑仅千馀眼，得矿成
金共四等，计一百三十四两有奇。”

### 高宗绍兴二年铜铁佛像自动天雨钱

按《宋史高宗本纪》，不载　按《五行志》：“绍兴二年，宣州
有铁佛像，坐高丈馀，目动，迭前迭却，若伛而就人者
数日。既而郡有火。火气盛，金失其性而为变怪也。七
月，天雨钱，或从石甃中漏出，有轮郭，肉好不分明，穿
之碎若沙土。二月，温州戒福寺铜佛像顶珠自动，光
彩激射，经日不少停。数日火作，寺焚。”

### 宁宗庆元二年钱自飞

按《宋史宁宗本纪》。不载。　按《五行志》。庆元二年十二
月。吴县金鹅乡铜钱百万。自飞